прегледа („разглеждания период“).
 5. Страни, засегнати от разследването
 (8)
 Комисията уведоми заявителите, другите известни производители от Съюза, производители износители от КНР, известните вносители, ползвателите и търговците, за които е известно, че са засегнати, сдруженията, представляващи производителите и ползвателите от Съюза, както и представителите на държавите износителки за започването на прегледа с оглед изтичане на срока на действие на мерките.
 (9)
 На заинтересованите страни бе предоставена възможност да изложат становищата си в писмен вид и да поискат да бъдат изслушани в срока, посочен в известието за започване.
 (10)
 Производителите от Съюза, представлявани от заявителя, използваха възможността да поискат в съответствие с член 19, параграф 1 от основния регламент наименованията им да бъдат запазени в тайна поради опасения, че спрямо тях би могло да се предприемат ответни мерки от клиенти или конкуренти, засегнати от настоящото разследване. Комисията разгледа поотделно всяко от тези искания за поверителност, като прецени тяхната основателност. Тя установи, че действително са налице доказателства за значителна възможност за предприемане на ответни мерки и се съгласи, че наименованията на тези дружества не следва да се оповестяват.
 (11)
 Китайската търговска камара на вносителите и износителите на метали, минерали и химикали („CCCMC“) поиска изслушване. Изслушването се състоя на 6 декември 2016 г.
 (12)
 По време на изслушването и при последващите изявления CCCMC поиска да получи пълен достъп до изчисленията, свързани с дъмпинговия марж, въздействието върху цените, маржа на вредата и показателите за вредата, както и до всяка друга поверителна информация, на която тези изчисления се основават. CCCMC заяви, че адвокатите, на които ще бъде предоставен достъп, са регистрирани към европейска адвокатска колегия и спрямо тях се прилагат строгите правила на колегията, като разкриването от тяхна страна на поверителна информация, получена от клиентите им, би могло да доведе до предприемане на строги дисциплинарни мерки, включително до изключване и започване на евентуално наказателно производство. Поради това CCCMC заяви, че достъпът до поверителното досие не би нарушил задължението на Комисията за защита на поверителната информация, като същевременно ще позволи ефективното упражняване на правото на защита.
 (13)
 В член 19 от основния регламент се постановява, че Комисията не трябва да разкрива каквато и да било поверителна по своя характер информация без изричното съгласие на лицето, предоставило тази информация. В него не се предвижда да се предоставя достъп на каквато и да било друга страна, включително на адвокати, регистрирани към европейска адвокатска колегия. Освен това от съдебната практика на Съда на Европейския съюз е видно, че закрилата на правото на защита при необходимост трябва да се съвмести с принципа на поверителност, което изрично се посочва в член 19 от основния регламент (6). Макар че това съвместяване позволява получаването на неповерителни резюмета на такава информация (представяни например под формата на диапазони от стойности и/или на индексирани елементи от наличната информация), когато това не би довело до разкриване на търговски тайни, то не е с абсолютен характер. Поради това макар че на CCCMC би могло да се предостави достъп например до диапазони от стойности и/или до индексирани елементи от поисканата информация, пълното оповестяване на тази информация не бе счетено за